Document ID: 31984R0896

KOMISSION ASETUS (ETY) N:o 896/84,
annettu 31 päivänä maaliskuuta 1984,
maito- ja maitotuotealalla myönnettävää vientitukea koskevista täydentävistä säännöksistä
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 856/84(), ja erityisesti sen 17 artiklan 4 kohdan,
ottaa huomioon maito- ja maitotuotealan vientitukien myöntämistä koskevista yleisistä säännöistä ja niiden suuruuden vahvistamisperusteista 28 päivänä kesäkuuta 1968 annetun neuvoston asetuksen (ETY) N:o 876/68(), sellaisena kuin se on viimeksi muutettuna asetuksella (ETY) N:o 2429/72(), ja erityisesti sen 6 artiklan 3 kohdan,
sekä katsoo, että
asetuksen (ETY) N:o 876/68 mukaan asetuksen (ETY) N:o 804/68 1 artiklassa tarkoitettujen, sellaisenaan vietyjen tuotteiden tuki on vahvistettava ottaen huomioon tietyt tekijät; yksi näistä tekijöistä on maitotuotteiden hinta yhteisön markkinoilla,
korotettaessa maitotuotteiden interventiohintoja uuden markkinointivuoden alussa mainittu korotus vaikuttaa tämän päivämäärän jälkeen valmistettujen maitotuotteiden hintoihin; tässä tapauksessa voi olla tarpeen korottaa tukea; jos interventiohintoja alennetaan uuden markkinointivuoden alussa, vaikutus maitotuotteiden hintoihin saattaa olla sellainen, että tuen alentaminen voi olla tarpeen; voi kuitenkin olla suotavaa rajoittaa uusien tukien soveltaminen uuden markkinointivuoden kuluessa valmistettuihin maitotuotteisiin; tämän vuoksi voidaan vahvistaa eri suuruiset tuet samalle tuotteelle ja samaan määräpaikkaan kyseisen tuotteen valmistuspäivän mukaan,
tämän vuoksi on tarpeen kumota maito- ja maitotuotealalla myönnettävää vientitukea koskevista täydentävistä säännöksistä 2 päivänä kesäkuuta 1983 annettu komission asetus (ETY) N:o 1420/83(), ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Jos maidon uuden markkinointivuoden alussa samaa tuotetta ja määräpaikkaa varten vahvistetaan kaksi tuen määrää, tuen suuremman määrän myöntämiseksi voidaan edellyttää todistetta siitä, että viety tuote on valmistettu maidon uuden markkinointivuoden kuluessa, ja tuen pienemmän määrän myöntämiseksi voidaan edellyttää todistetta siitä, että viety tuote on valmistettu ennen maidon uuden markkinointivuoden alkua.
Yhteisen tullitariffin alanimikkeeseen 04.03 B tai ex 23.07 B kuuluvia tuotteita koskevaa edellä tarkoitettua todistetta voidaan täydentää tai se voidaan tapauksen mukaan korvata todisteella siitä, että
- voi tai kerma, joka on käytetty raaka-aineena alanimikkeeseen 04.03 B kuuluvien tuotteiden valmistuksessa,
- rasvaton maito tai rasvaton maitojauhe, joka on sekoitettu yhteisen tullitariffin alanimikkeeseen ex 23.07 B kuuluviin tuotteisiin,
on valmistettu kyseisen ajanjakson kuluessa.
2. Jäsenvaltioiden on toteutettava tarvittavat toimenpiteet sellaisten lupien osalta, joita voidaan käyttää 1 kohdassa tarkoitettuna todisteena, mukaan lukien siihen liittyvät tarkastustoimenpiteet.
2 artikla
Kumotaan asetus (ETY) N:o 1420/83.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 2 päivään huhtikuuta 1984.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä maaliskuuta 1984.

Labels: 3
17